STORKS
సత్తా చాటిన స్టోక్స్‌, ధోనీ
హైదరాబాద్‌: ఐపిఎల్‌ పదవ సీజన్‌ ఉప్పల్‌ మైదానంలో శనివారం జరిగిన మ్యాచ్‌లో పుణే సూపర్‌ జెయింట్‌ వార్నర్‌ సేనకు మామూలు టార్గెట్‌ను నిర్ధేశించింది.నిర్ణీత 20 ఓవర్లలో 8 వికెట్ల నష్టానికి 148 పరుగులు చేసింది.టాస్‌ ఓడి బ్యాటింగ్‌కు దిగిన పుణేకు శుభారంభం లభించలేదు.ఓపెనర్‌ రాహుల్‌ త్రిపాఠి 1 పరుగులు వద్ద జట్టును స్కోరు 6 పరుగులకు చేరినపుడు అనవసర పరుగునకు ప్రయత్నించి రనౌటయ్యాడు.
మరో ఓపెనర్‌ అజింక్యా రహానే 20 బంతులు ఆడి 1 సిక్సర్‌తో 22 పరుగులు చేసి కొద్దిసేపు నిలకడగా ఆడినా బిపుల్‌ శర్మ వేసిన 6.4 వ బంతిని భారీ షాట్‌ ఆడేందుకు ప్రయత్నించి యువరాజ్‌ చేతికి చిక్కాడు. అప్పుడు జట్టు స్కోరు 39 పరుగులు.కష్టాల్లో ఉన్న పుణేకు చెందిన బెన్‌స్టోక్స్‌ 25 బంతుల్లో 4 బౌండరీలు,3 సిక్సర్లతో 39 పరుగులు చేసి, కెప్టెన్‌ స్టీవ్‌ స్మిత్‌ 39 బంతులు ఆడి 34 పరుగులు చేసి చక్కదిద్దే ప్రయత్నం చేశారు. సన్‌ రైజర్స్‌కట్టుదిట్టమైన బౌలింగ్‌తో సింగిల్స్‌కే పరి మితం అయ్యారు.
చక్కని లైన్‌ అండ్‌ లెంగ్త్‌తో వచ్చిన బంతిలను ఎదుర్కోవడంలో పుణే ఇబ్బందులు పడటంతో 10 ఓవర్లలో రహానే సిక్స్‌ మినహా బౌండరీ నమోదు కాలేదు. ఈ స్థితిలో స్టోక్స్‌ గేర్‌ మార్చాడు.బిపుల్‌ శర్మ వేసిన 11 ఓవర్లలో 2 పరుగులు,12వ ఓవర్లలో 1 సిక్సర్‌ బాది స్కోరు వేగం పెంచాడు.ప్రమాదకరంగా మారిన అతడిని రషీద్‌ఖాన్‌ 15వ ఓవర్‌ మూడవ బంతికి క్లీన్‌ బోల్డ్‌ చేశాడు.ఆ తరువాత కౌల్‌ వేసిన ఓవర్‌లో స్మిత్‌,బిపుల్‌ శర్మకు చిక్కాడు.స్కోరు వేగం మందగించడంతో మొదట నిలకడగా ధోని 21 బంతులు ఆడి 2 బౌండరీలు,2 సిక్సర్లు బాదడం ద్వారా మెరుపులు మెరిపించాడు.19వ ఓవర్‌ వేసిన భువి బౌలింగ్‌లో 3,4 బంతుల్లో రెండు వరుస సిక్సర్లు బాదాడు.ఈ క్రమంలో 20వ ఓవర్‌ మూడవబంతికి భారీ షాట్‌ ఆడబోయి కీపర్‌ నమన్‌ ఒజాకు చిక్కాడు.దీంతో పుణే 148 పరుగులకు పరిమితమైంది.
సిద్దార్ధ్‌ కౌల్‌ 29 పరుగులిచ్చి 4 వికెట్లు తీసుకున్నాడు.ఇక రషీద్‌ ఖాన్‌,బిపుల్‌ శర్మలకు ఒక్కొక్కరు ఒక వికెట్‌ దక్కింది.కౌల్‌ బౌలింగ్‌ స్మిత్‌, ధోని, కిస్టియన్‌,ఠాకూర్‌ ఔటయ్యారు. ౖౖకుప్పకూలిన సన్‌ రైజర్స్‌ మిడిలార్డర్‌ పుణే తరువాత బ్యాటింగ్‌కు దిగిన సన్‌ రైజర్స్‌కు చెందిన మిడిలార్డన్‌ కుప్పకూలింది.ఓపెనర్లతో పాటు యువరాజ్‌ మినహా మిగతా అందరు నిరాశపరిచారు.ఓపెనర్‌ డేవిడ్‌ వార్నర్‌ 34 బంతులు ఆడి 4 బౌండరీలు,1 సిక్సర్‌తో 40 పరుగులు చేసి స్టోక్స్‌ బౌలింగ్‌లో టాకూర్‌కు క్యాచ్‌ ఇచ్చి ఔటయ్యాడు.మరో ఓపెనర్‌ ధావన్‌ 12 బంతులు ఆడి 2 బౌండరీలు,1 సిక్సర్‌తో 19 పరుగులు చేసి స్టోక్స్‌ బౌలింగ్‌లో వెనుదిరిగాడు.
యువరాజ్‌ 43 బంతులు ఆడి 4 సిక్సర్లు,2 బౌండరీలతో 47 పరుగులు చేసి ఉనాద్కత్‌ బౌలింగ్‌లో త్రిపాఠికి క్యాచ్‌ ఇవ్వడంతో ఔటయ్యాడు. ఇక హెన్రిక్వస్‌ 6 బంతులు ఆడి 4 పరుగులు,ఒజా 9 బంతులు ఆడి 9 పరుగులు,బిపుల్‌ శర్మ 7 బంతులు ఆడి 8 పరుగులు,రషీద్‌ఖాన్‌ 4 బంతులు ఆడి 3 పరుగులు,కుమార్‌ 1 బంతి ఆడి జిరో పరుగులు చేసి ఔటయ్యారు. కౌల్‌ జిరో 2 బంతులు ఆడి జిరో పరుగులు,నెహ్రా జిరో పరుగుల వద్ద నాటౌట్‌గా నిలిచారు.దీంతో సన్‌ రైజర్స్‌ 20 ఓవర్లలో 9 వికెట్లకు 136 పరుగులు చేసింది.